RAPPORT FRA KOMMISSIONEN DEN 23. ÅRSRAPPORT OM STRUKTURFONDENE GENNEMFØRELSE 2011 /* COM/2012/0633 final - 2012/ () */





RAPPORT FRA KOMMISSIONEN DEN 23. ÅRSRAPPORT OM STRUKTURFONDENE GENNEMFØRELSE 2011 Denne rapport fremlægges i henhold til artikel 45, stk. 2, i forordning (EF) nr. 1260/1999 om vedtagelse af generelle bestemmelser for strukturfondene. Den dækker de aktiviteter, der har relation til den strukturfondstøtte, der er ydet i 2011 i forbindelse med perioden 2000-2006. 1. Indledning 2011 var det tolvte år, hvor strukturfondprogrammerne og –projekterne for programmeringsperioden 2000-2006 blev gennemført. Fuldstændig gennemførelse af 2011-budgettet blev nået. Hvad angår betalingsbevillinger, blev 100,0 % af ressourcerne i Den Europæiske Fond for Regionaludvikling (EFRU) anvendt. Ud over gennemførelsen af strukturfondprogrammerne og – projekterne for 2000-2006 samt forberedelsen til deres afslutning var Kommissionen også involveret i gennemførelsen af 434 programmer (317 under Den Europæiske Fond for Regionaludvikling (EFRU) og 117 under Den Europæiske Socialfond (ESF)[1], der vedrører programmeringsperioden 2007-2013. Udvekslingen af erfaringer blev fremmet, især gennem de mellemregionale og bymæssige netværk og konferencen "Regioner for økonomisk forandring: Skabelse af intelligent og bæredygtig vækst i byer og regioner" den 23.-24. juni 2011. Under denne konference blev 5 vindere af "RegioStars" 2011-ordningen offentliggjort efter en udvælgelse blandt de 66 ansøgninger. Målet for "RegioStars"-priserne er at identificere god praksis i forbindelse med regionaludvikling og at fremhæve originale og nyskabende projekter, som kan være attraktive og inspirerende for andre regioner. Den 9. udgave af "OPEN DAYS – Europæisk uge for regioner og byer", organiseret af Kommissionen og Regionsudvalget i fællesskab, fandt sted den 10.-13. oktober 2011. Her mødtes 5 700 lokale, regionale, nationale og europæiske beslutningstagere og eksperter inden for regional og lokal udvikling. Denne begivenhed er en skueplads for samarbejde, netværksarbejde og udveksling af viden og erfaringer, hvor regionerne og byerne kan fremvise deres resultater. Det er også en oplagt mulighed for at fremhæve synergierne mellem samhørighedspolitikken og andre EU-politikker. Det polske formandskab organiserede en todageskonference (19.-20. oktober 2011) om "Igangsættelse af reformer – ESF's støtte til bedre styreformer". Støtte til gode styreformer blev indledt i finansieringsperioden 2000-2006. Et prioriteret mål for finansieringsperioden 2007-2013 var at styrke og gennemføre den. Den 17. november 2011 deltog over 200 gæster fra 20 europæiske lande i den vifte af arrangementer, der blev afholdt i forbindelse med prisen for bedste europæiske offentlige sektor (EPSA) 2011 i Maastricht under det polske formandskab. Der var 274 ansøgninger fra 32 europæiske lande og 7 fra EU's institutioner. Blandt disse ansøgninger kunne EIPA identificere mange gode administrative kapacitetsopbyggende praksisser, hvor en række af dem er medfinansieret af ESF-støtteforanstaltninger. EPSA søger at skabe en scene, hvor Europas offentlige institutioner kan udmærke sig og være et eksempel for resten af verden. 2. Analyse af gennemførelsen 2.1. Gennemførelse af budgettet 2.1.1. EFRU Budgetgennemførelse Budgetgennemførelsen i 2011 var fokuseret på afslutningen af programmerne for perioden 2000-2006. De sidste afslutningsdokumenter blev modtaget i marts fra de medlemsstater, der havde fået forlængelse af deres frist for støtteberettigelse. Den samlede udnyttelsesgrad kom op på 100 % eller 1 457 mio. EUR (inkl. teknisk bistand), som refunderes til programmer. Kommissionen forvalter tidligere og nuværende programmeringsperioder parallelt. Efter en langsom opstart af programmerne for 2007-2013 kom der skub i indgivelsen af betalingsanmodninger i 2011. Denne udvikling kombineret med den omstændighed, at de fleste programmer i perioden 2000-2006 havde nået loftet på 95 % for mellemliggende betalinger, førte til en overførsel af bevillinger fra perioden 2000-2006 til perioden 2007-2013. Dette muliggjorde 100,0 % gennemførelse af betalingsbevillingerne til EFRU-programmer, der finansieres i begge programmeringsperioder. Betalinger til alle mål blev mindre end oprindelig forudset, hvilket hovedsagelig skyldtes en overførsel af bevillinger i den samlede overførsel for at styrke bevillingerne for 2007-2013. For mål 1 blev der udbetalt 1 205 mio. EUR i stedet for 1 838 mio. EUR og for mål 2 221 mio. EUR i stedet for 410 mio. EUR samt 16 mio. EUR til Interreg i stedet for 108 mio. EUR. Betalinger i 2011 vedrørende programmerne i perioden 2000-2006: || EUGFL || EFRU || ESF || FIUF || I alt: AT || || 14 394 959,85 || || || 14 394 959,85 BE || 5 254 566,66 || 1 014 831,52 || 14 544 488,07 || || 20 813 886,25 CB || || 15 403 515,36 || || || 15 403 515,36 CE || || 164 048,95 || || || 164 048,95 CY || || 1 401 140,35 || 1 186 299,92 || 170 953,65 || 2 758 393,92 CZ || 4 094 783,06 || || 21 148 761,57 || || 25 243 544,63 DE || 122 789 589,18 || 17 297 754,06 || 57 477 900,89 || || 197 565 244,13 DK || || || 3 541 889,88 || || 3 541 889,88 EE || 2 295 555,74 || || || || 2 295 555,74 ES || 73 787 602,49 || 172 807,37 || 77 731 182,47 || || 151 691 592,33 FI || 3 420 450,33 || 45 415 642,08 || || || 48 836 092,41 FR || 18 412 572,56 || 95 433 002,76 || 8 362 550,00 || || 122 208 125,32 GB || || 21 362 083,49 || 32 151 662,89 || 172 858,60 || 53 686 604,98 GR || 25 084 599,31 || 581 662 512,98 || || || 606 747 112,29 HU || || 60 190 178,63 || 9 650 823,51 || || 69 841 002,14 IE || 9 978 215,00 || || 44 856 572,31 || || 54 834 787,31 IT || 124 807 942,01 || 269 384 078,88 || 112 654 464,59 || 23 936,25 || 506 870 421,73 LT || 5 850 767,25 || || 24 481,07 || || 5 875 248,32 LV || 4 592 410,00 || || 6 367 098,00 || || 10 959 508,00 MT || 210 000,00 || 2 334 881,95 || 493 763,85 || 119 535,31 || 3 158 181,11 NL || 3 351 245,76 || 22 921 011,32 || 1 072 052,50 || || 27 344 309,58 PL || 55 988 004,63 || 643 191,12 || 28 620 387,05 || || 85 251 582,80 PT || 39 271 043,25 || 297 752 430,98 || 11 474 395,22 || || 348 497 869,45 RO || || 978 970,08 || || || 978 970,08 SE || || 9 619 354,82 || 2 922 846,29 || || 12 542 201,11 SI || 633 009,35 || || 2 760 201,06 || 89 052,00 || 3 482 262,41 SK || || 777 989,89 || || 91 453,25 || 869 443,14 I alt: || 499 822 356,58 || 1 458 324 386,44 || 437 041 821,14 || 667 789,06 || 2 395 856 353,22 Afslutninger I 2011 fortsatte behandlingen af afslutningsdokumenter modtaget i 2010. Resten af afslutningsdokumenterne blev fremlagt af medlemsstaterne i marts 2011. Dette skyldtes en fristforlængelse på 12 måneder, som Kommissionen havde givet, for udgifternes støtteberettigelse for visse græske og grænseoverskridende programmer. Ud af 379 programmer blev i alt 152 anmodninger om endelig betaling betalt ved udgangen af 2011 til en værdi af 1 457 mio. EUR. Hertil kommer, at 138 afslutningserklæringer og 40 endelige rapporter blev analyseret i 2011. Et forslag om afslutning blev sendt til medlemsstaterne af 33 programmer, medens yderligere 42 afslutningsbreve var blevet sendt og nået til enighed om den 31. december 2011. Det forberedende arbejde i 2011 har skabt et solidt grundlag for en effektiv afslutningsproces i 2012, når de resterende programmer afsluttes. For hele perioden 2000-2006 var der blevet betalt 124 308 mio. EUR til medlemsstaterne pr. 31. december 2011. Dette svarer til en gennemsnitlig udnyttelsesgrad for alle medlemsstater på 96 % af den samlede tildeling på 129 584 mio. EUR. De resterende betalinger vedrører betalinger af restbeløb ved afslutningen af programmerne. Uindfriede forpligtelser Ved udgangen af 2011 udgjorde forpligtelser fra tidligere år, for hvilke der stadig var udestående betalinger (uindfriede forpligtelser), i alt 4 856 mio. EUR til EFRU i forhold til 6 719 mio. EUR ved udgangen af 2010. Dette udgør 3,9 % af det samlede beløb forpligtet til EFRU. Et yderligere fald i de uindfriede forpligtelser er planlagt med betalingen af de endelige saldi i 2012 og 2013. 2.1.2. ESF I perioden 2000-2006 er der 239 operationelle ESF-programmer, der skal afsluttes. Afslutningsdokumenter for alle 239 programmer blev fremlagt rettidigt og kan antages. Indtil nu er 212 afslutningserklæringer og 214 endelige rapporter blevet accepteret. 84 afslutningssager er blevet gennemført, hvilket giver et samlet beløb på 445 mio. EUR. Forbruget af betalingsbevillinger i 2011 nåede op på 437 mio. EUR. De samlede udestående forpligtelsesbevillinger (uindfriede forpligtelser) ved udgangen af 2011 beløb sig til 2 367 mio. EUR (sammenlignet med 3 004 mio. EUR i 2010). Dette udgør 3,46 % af de samlede bevillinger for perioden 2000-2006. Ved udgangen af 2011 er der for hele perioden blevet udbetalt 64 492 mia. EUR til medlemsstaterne. Dette svarer til en udnyttelsesgrad for alle medlemsstater på 94,09 % af den samlede tildeling på 68 600 mio. EUR. Baseret på resultaterne af afslutningsanalyseprocessen blev der udført målrettede afsluttende revisioner i 2011 af afslutningserklæringer for de mest risikofyldte programmer for yderligere at sikre, at de tilbageværende risici ikke oversteg væsentlighedstærsklen. 2.1.3. EUGFL, Det samlede beløb, der blev udbetalt i 2011 til EUGFL-udviklingssektionsprogrammer, var på 499,68 mio. EUR, heraf 8,8 mio. EUR betalt med de formålsbestemte indtægter. Endelig blev 90,2 % af de disponible bevillinger i 2011 benyttet til betalinger. Gennemførelsen af programmerne for 2000-2006 blev opfyldt inden 2011. I 2011 modtog Kommissionen afslutningsdokumenterne for de resterende fire programmer (afslutningsdokumenterne for de 148 ud af 152 landdistriktsprogrammer var allerede blevet modtaget i 2010) og arbejdede intensivt med afslutning af programmerne. Ud over de 19 allerede afsluttede programmer i 2010 afsluttede Kommissionen yderligere 75 programmer i 2011. Hertil kommer, at den endelige saldo blev foreslået for 88 programmer, hvoraf et delvist beløb blev udbetalt til 13 programmer. EUGFL-udviklingssektionens uindfriede forpligtelser beløb sig ved udgangen af 2011 til 632,3 mio. EUR svarende til 2,9 % af hele tildelingen for 2000-2006. Beløbet er 551 mio. EUR lavere end de 1 183,3 mio. EUR i uindfriede forpligtelser ved udgangen af 2010. 2.1.4. FIUF Den samlede udnyttelsesgrad for betalingsbevillinger var på 29,03 %, hvor 0,7 mio. EUR blev udbetalt til medlemsstaterne. Med hensyn til gennemførelsesprocenten for betalingsbevillingerne blev der udbetalt 0,5 mio. EUR til mål 1, og 0,2 mio. EUR blev udbetalt i forbindelse med andre områder end mål 1. De samlede uindfriede forpligtelser for FIUF ved udgangen af 2011 nåede op på 295,7 mio. EUR (i forhold til 296,44 mio. EUR i 2010). Dette udgør 7,4 % af de samlede forpligtelser for perioden 2000-2006. For hele perioden er der ved udgangen af 2011 blevet udbetalt 3 640 mio. EUR til medlemsstaterne. Dette svarer til en udnyttelsesgrad for alle medlemsstater på 92,5 % af den samlede tildeling på 3 935 mio. EUR. 3. Sammenhæng og koordinering 3.1. Overensstemmelse med andre EU-politikker I tidligere rapporter redegøres der for relevante udviklingstendenser, når det gælder om at sikre overensstemmelse mellem samhørighedspolitikken og de øvrige EU-politikkers indsatsområder såsom konkurrencepolitik, det indre marked, miljø, transport og ligestilling mellem mænd og kvinder. Der var ingen specifikke ændringer i kravene eller forventningerne til forvaltningsmyndighederne, da programmerne for perioden 2000-2006 befandt sig i afslutningsfasen. 3.2. Koordinering af instrumenter 3.2.1. Strukturfondene og Samhørighedsfonden I 2000-2006 modtog alle 25 medlemsstater strukturfondsstøtte, mens 13 medlemsstater også modtog støtte fra Samhørighedsfonden, som gives til mindre velstillede lande. Programmeringen og gennemførelsen af strukturfondene (især EFRU) er blevet nøje koordineret, også i forhold til Samhørighedsfonden for at undgå overlapning af projektstøtte. 3.2.2. Strukturfondene og Den Europæiske Investeringsbank (EIB) og Den Europæiske Investeringsfond (EIF) I perioden 2000-2006 udbyggede Kommissionen, EIB og EIF deres samarbejde ved at iværksætte tre initiativer, Jaspers, Jeremie og Jessica. De nærmere enkeltheder i dette samarbejde blev præciseret i tidligere rapporter. Da gennemførelsen af foranstaltningerne i perioden 2000-2006 befandt sig i afslutningsfasen i 2010, er der intet nyt at berette. 4. Evalueringer I 2011 fortsatte Kommissionen med at udarbejde evalueringer til støtte for beslutningstagningen i forbindelse med strukturfondenes spørgsmål. Men de fleste evalueringer vedrørende perioden 2000-2006 blev afsluttet i 2010. EFRU Evalueringer iværksat i 2011 og under gennemførelse: - En undersøgelse om evaluering af innovationsaktiviteter for at bestemme den nyeste innovationsevaluering i medlemsstaterne, analysere fordele og begrænsninger ved tilgængelige metoder til vurdering af forskellige innovationsaktiviteter, gennemføre en række casestudier om kvalitetsevalueringer og lave udkast til retningslinjer for forvaltningsmyndigheder til støtte i deres evalueringssaktiviteter. At yde metodevejledning til medlemsstaterne vil fortsat være en vigtig opgave for Kommissionen. I denne henseende vil det interaktive onlineredskab til evaluering af den samfundsøkonomiske udvikling, Evalsed, løbende blive opdateret, bl.a. med et nyt afsnit om teoribaseret evaluering, der i øjeblikket forberedes. ESF To evalueringer, som allerede var i gang i 2011, blev færdiggjort i 2012. Den første vurderede, om den økonomiske krise havde haft indvirkning på ESF-tilskuddet. Den anden analyserede effektiviteten af ESF-udgifter til livslange læringsaktiviteter. Men ingen af disse to evalueringer vedrører perioden 2000-2006. EUGFL Den efterfølgende evaluering af programmer til udvikling af landdistrikter i perioden 2000-2006, varede i hele 2011 og blev afsluttet i første kvartal af 2012. Evalueringen konkluderede, at fleksibilitet i tilpasning af de forskellige situationer i hele EU sammen med klart definerede mål og passende kriterier for støtteberettigelse og udvælgelse for at fastholde fokus på målene, er nøglen til succes for politik inden for landdistriktsudvikling. Et forsætligt fokus på synergi og komplementaritet mellem foranstaltningerne forbedrede politikkens effektivitet. Alt i alt skabte og/eller bevarede politikken beskæftigelse i landdistrikterne, understøttede landbefolkningens indtjening, bidrog til bevaring og forbedring af miljøet i landdistrikterne og biodiversiteten og bidrog til bedre livskvalitet og bæredygtighed for landdistrikterne. 5. Kontrol Der findes nærmere oplysninger om kontrolresultaterne i de pågældende generaldirektoraters årlige aktivitetsrapporter[2]. 5.1. EFRU Sikkerhed i EFRU-programmerne i perioden 2000-2006 er blevet gradvist opbygget i årenes løb. Med hensyn til dækning udgør programmerne revideret af revisorerne fra GD for Regionalpolitik 43 % af de nationale og regionale programmer med hensyn til antal og 76 % af det planlagte EFRU-bidrag. Vedrørende Interreg blev en særskilt revisionsundersøgelse indledt i 2006 afsluttet i 2009-2010 for de 23 undersøgte programmer, der tegnede sig for 54 % af det forpligtede beløb. Som forberedelse til afslutningen blev en omfattende forberedende undersøgelse udført i 2007 og fremefter for at undersøge afslutningsorganerne. Formålet var at kontrollere den sikkerhed, der kan bringes ind i det afslutningsarbejde, som afslutningserklæringerne bygger på;, med andre ord at kontrollere medlemsstaternes forberedelser til projektafslutning og kortlægge og afbøde de dermed forbundne risici. Formålet var at afgøre, om de nationale organers revisionsarbejde kan benyttes som en vigtig kilde til sikkerhed i den resterende programmeringsperiode, og om afslutningserklæringerne vil blive baseret på tilstrækkeligt revisionsarbejde, hvilket giver en pålidelig kilde til sikkerhed ved programmets afslutning. De 42 revisioner, der blev foretaget i denne undersøgelse sammen med revisionsbesøg udført i afslutningsorganet som en del af regelmæssige systemrevisioner, der startede i 2004, har gjort det muligt at dække afslutningsorganer med ansvar for ca. 85 % af det aftalte beløb for programmerne for 2000-2006 i slutningen af 2010. I betragtning af det betydelige revisionsarbejde, der er gennemført af GD for Regionalpolitik om programmerne for 2000-2006 i de foregående år, og det høje niveau for dækning opnået fra dette revisionsarbejde, har GD'et fokuseret på to typer revisionsarbejde ved programafslutningen: 1) kontrol på stedet af en stikprøve af programmerne gennem en fælles undersøgelse sammen med GD for Beskæftigelse, Sociale Anliggender, Arbejdsmarkedsforhold og Inklusion, GD for Landbrug og Udvikling af Landdistrikter og GD for Maritime Anliggender og Fiskeri i afslutning af strukturfondsinterventionerne i perioden 2000-2006 i EU-25. Den revisionsplan (EPM), der er udviklet i 2009 omfatter to foranstaltninger: i) revisionsarbejde på stedet for at revidere de kvalitative og kvantitative aspekter af det nationale revisionsarbejde, der understøtter afslutningserklæringer udstedt af afslutningsorganerne, herunder gentagelse af en stikprøve på 8-10 filer, og ii) revisionsarbejde for at vurdere, om erklæringen og den ledsagende rapport er acceptabel (som ovenfor). I 2010 og 2011 gennemførte GD for Regionalpolitik 21 kontrolbesøg på stedet under navnet "EPM-afslutning af strukturfondinterventionerne 2000-2006 i EU-25" i syv medlemsstater (CZ, DE, ES, IT, IE, UK, SK), herunder visse Interreg-programmer, som dækker 39 programmer helt eller delvis. Disse afsluttende kontrolbesøg har gjort det muligt for GD for Regionalpolitik at rette op på særlige risici ved afslutningen (f.eks. retrospektive projekter, offentlige indkøb, behandling af uregelmæssigheder, beregning af fejlprocent) og at kunne afslutte analysen af afslutningserklæringer, i nogle tilfælde ved at foreslå finansielle korrektioner for at tage højde for systemsvagheder, der ikke er behandlet tilstrækkeligt eller upålidelige indberettede fejlprocenter i afslutningserklæringer. 2) analyse af afslutningserklæringer: Revisionsdirektoratet under GD for Regionalpolitik har behandlet samtlige 379 afslutningserklæringer forelagt ved programmets afslutning, i overensstemmelse med de interne procedurer, som GD for Regionalpolitik i 2009 vedtog for at kunne bestemme gyldigheden af den endelige betalingsanmodning. Dette arbejde blev primært udført i andet halvår af 2010 og 2011, og fra midten af april 2012 var alle 379 afslutningserklæringer blevet vurderet. I alt er 336 (89 %) afslutningserklæringer blevet accepteret. Hvad angår de resterende 43 (11 %) afslutningserklæringer, har GD for Regionalpolitik afsluttet sin indledende analyse og har anmodet om supplerende revisionsarbejde eller yderligere oplysninger fra den pågældende medlemsstat. De 336 accepterede afslutningserklæringer vedrører 15 medlemsstater (AT, DK, EL, FI, FR, HU, CY, LV, LX, MT, NL, PL, SE, SK, SL). De 43 afslutningserklæringer, der endnu ikke er afsluttede, vedrører 11 italienske programmer, 8 spanske, 5 irske, 4 tjekkiske, 3 portugisiske, tre belgiske, 5 Interreg-programmer og et program for hhv. Estland, Tyskland, Litauen og Det Forenede Kongerige. Afslutningserklæringerne klassificerede deres revisionserklæringer i overensstemmelse med retningslinjerne for afslutning af programmer som: uden forbehold (84 % tilfælde), med forbehold (16 % tilfælde, der dækker 4 % af mellemliggende betalinger), og ingen erklæring i 3 sager. Ingen negative erklæringer eller forbehold blev udtrykt for nogen programmer. Som følge af GD for Regionalpolitiks undersøgelse af afslutningserklæringer har GD'et stillet forslag om finansielle korrektioner til et beløb på over 1,3 mia. EUR i sine konklusioner af 147 afslutningserklæringer. Det er endvidere sandsynligt at yderligere finansielle korrektioner vil blive foreslået i nogle af de tilfælde, hvor supplerende revisioner eller undersøgelser endnu ikke er afsluttet. 5.2. ESF I 2011 fortsatte revisorerne gennemgangen af afslutningserklæringer forelagt ved programmets afslutning for de programmer, for hvilke fristen for fremlæggelse af afslutningsdokumenter var blevet forlænget til 2011. Dette inkluderede også opfølgning af anmodninger om yderligere oplysninger. Med udgangspunkt i resultaterne af afslutningsanalyseprocessen blev der udført 6 målrettede afsluttende revisioner i 2011, og 8 er planlagt til 2012 på afslutningserklæringer for højrisikobetonede programmer for at kunne levere yderligere sikkerhed for, at restrisikoen ikke overstiger væsentlighedstærsklen. I enkelte tilfælde har denne procedure førte til fastlæggelse af reviderede finansielle korrektioner. I alle tilfælde var afhjælpende procedurer blevet indledt. For perioden 2000-2006 blev der besluttet finansielle korrektioner i 2011 for et beløb på 8,6 mio. EUR, hvoraf 8,1 mio. EUR allerede er blevet gennemført. Desuden er 10,9 mio. EUR besluttet i de foregående år blevet gennemført i 2011. 5.3. EUGFL Ved udgangen af 2011 var i alt 110 af de 152 programmer genstand for revision (72,4 %), hvilket dækker 21,8 mia. EUR (96,9 %) af de samlede forpligtelsesbevillinger. I alt var 46 programmer genstand for en opfølgende revision. Senest den 31. december 2011 blev undersøgelsen af afslutningserklæringer indgivet af medlemsstaterne afsluttet med hensyn til 146 programmer, svarende til 96,1 % af antallet af programmer., 5.4. FIUF FIUF er ved at blive afsluttet, og der blev ikke truffet nogen nye revisioner af FIUF i 2011. Siden starten af programmeringsperioden 2000-2006 har GD for Maritime Anliggender og Fiskeri udført i alt 58 kontrolbesøg, der omfatter alle dets programmer, som finansieres via én fond (18 programmer, der tegner sig for et oprindeligt budgetbidrag på 3 608,73 mio. EUR – 87,4 % af det samlede budget for 2000-2006), samt 18 programmer, der finansieres via flere fonde, og som tegner sig for et bidrag på 374,58 mio. EUR – 9,2 % af det samlede oprindelige budget for 2000-2006. I alt har revisionerne foretaget af GD for Maritime Anliggender og Fiskeri omfattet programmer svarende til 96,6 % af de samlede oprindelige FIUF-bidrag for 2000-2006. For de resterende programmer opnås der sikkerhed gennem andre generaldirektoraters revisionsarbejde i forbindelse med strukturfondene og/eller gennem nationale revisioner. For 47 afslutningserklæringer er den første analyse afsluttet. For de resterende 13 er analysen stadig i gang. Af de 47 gennemgåede sager blev16 erklæringer accepteret. Medlemsstaterne blev anmodet om at levere yderligere præciseringer for de resterende 31 afslutningserklæringer, som var "afbrudt": GD for Maritime Anliggender og Fiskeri har modtaget 27 svar indtil videre og har undersøgt 14 af dem. Der er således 27 afslutningserklæringer (14 i første analysefase, 13 i fasen efter afbrydelse), som stadig er under behandling. 5.5. OLAF I 2011 gennemførte OLAF 29 kontrolbesøg i medlemsstaterne i forbindelse med foranstaltninger, der var medfinansieret af strukturfondene. Under disse kontrolbesøg blev der foretaget kontrol på stedet[3] over for 57 erhvervsdrivende og 18 andre former for kontrol blev udført for at indsamle oplysninger eller bistå enten nationale myndigheder eller retsmyndigheder. Ligesom i det foregående år var de typiske problemer, der blev konstateret af OLAF i løbet af 2011, bl.a. falske erklæringer, falske fakturaer og manglende overholdelse af reglerne om offentlige udbud samt nærmere angivne tilfælde af interessekonflikter i visse udbudsprocedurer. I overensstemmelse med forordning (EF) nr. 1681/94[4]2, med senere ændringer[5], og forordning (EF) nr. 1828/2006[6], med senere ændringer[7], indberettede medlemsstaterne i 2011 ca. 3 816[8] sager med uregelmæssigheder til Kommissionen vedrørende 1 177 mia. EUR i forbindelse med medfinansierede foranstaltninger i programmeringsperioderne 1994-99, 2000-2006 og 2007-2013[9]. 6. Udvalg og komitéer, der bistår Kommissionen 6.1. Koordinationsudvalget for Fondene (COCOF), Den eneste COCOF-aktivitet i 2011 vedrørende gennemførelsen af perioden 2000-2006 var en præsentation af en analyse af afslutningsproceduren for programmerne for 2000-2006. 6.2. ESF-udvalget I 2011 var der tre plenarmøder og fem møder i den tekniske arbejdsgruppe. Den tekniske arbejdsgruppe gennemgik fremskridtet for afslutningsprocessen af programmerne for perioden 2000-2006 ved alle gruppens møder i 2011, og der blev givet en detaljeret redegørelse for erfaringerne fra afslutningsproceduren. 6.3. Komitéen for Landbrugsstrukturerne og Udviklingen af Landdistrikterne (STAR) GD AGRI STAR-komitéen mødtes to gange i 2011 for at informere om finansbehandlingen af udgifter, der finansieres af EUGFL-udviklingssektionen i visse tilfælde af uregelmæssigheder. Udvalgets udtalelse var ikke nødvendig. 6.4. Komitéen for Fiskeri- og Akvakulturstrukturer (CSFA) GD FOR MARITIME ANLIGGENDER OG FISKERI Komitéen for Fiskeri- og Akvakulturstrukturer (CSFA) mødtes to gange i 2011. Det vigtigste punkt, der blev drøftet på møderne, var afslutningen af FIUF. 7. Liste over store projekter, hvortil der er ydet støtte via fondene (perioden 2000-2006) CCI_MP || TITEL 1999NL053PR001 || Megabanenmarkt Amsterdam 2001ES161PR001 || Circumvalación de Las Palmas - Fase II et Fase III 2001ES161PR002 || Autovía: Albacete-Murcia-Tramo: Albacete-Venta del Olivo 2001ES161PR003 || Proyecto de la presa de la Brena II 2001ES161PR004 || Desaladora de Aqua Marina de Carbonera 2001ES161PR005 || Autovía A-49: Sevilla-Frontera portuguesa. Tramo: San Juan del Puerto-Enlace de Lepe 2001FR162PR001 || Port 2000 Le Havre 2001FR162PR002 || Route Nationale 106 (Languedoc-Roussillon) 2001FR162PR003 || Grand Projet ATMEL 2001PT161PR001 || Terminal de Regasificação de Gás Natural Liquefeito 2001PT161PR002 || Armazenagem subterrânea de gás natural no Carriço-Pombal 2001PT161PR003 || Linha do Douro - Remodelação do troço Cête-Caíde 2001PT161PR004 || IC 10 - Ponte sobre o Tejo em Santarém e acessos imediatos 2002DE161PR002 || Ausbau der Schienenstrecke Berlin - Frankfurt/Oder - Grenze Deutschland/Polen 2002DE161PR003 || Neubau der Bundesautobahn A 17 von Dresden (B 173) - Tschechische Republik 2002DE161PR004 || Neu- und Ausbau der A 113, B 96 und B 96a 2002DE161PR005 || Neubau der Bundesstrasse B 6n in den Abschnitten Wernigerode-Blankenburg und Quedlinburg-Bernburg 2002DE161PR006 || Neubau der Bundesautobahn A71 AD Oberrolingen (A 38) - AS Erfurt-Bindersleben 2002DE162PR001 || Design und Kulturstandort Zollverein 2002DE162PR002 || Propylen Pipeline 2002ES161PR001 || Gran Telescopio de Canarias 2002ES161PR002 || Ampliación de la Darsena de Escombreras en Cartagena 2002ES161PR003 || Ampliación del Puerto de Castellon 2002ES161PR004 || Autovía Ruta de la plata. CN-630-Construccion del tramo del Enlace de Gerena-Enlace de Camas 2002ES161PR005 || Autovía Ciudad Real-Atalaya de Canavate- Tramo: Enlace de Miguelturra - Enlace de Daimiel 2002ES161PR006 || Autovía de Castilla-La Mancha - Tramo: Abia de la Obispalia y Cuenca 2002ES161PR007 || Ampliación del Puerto de Ferrol (Puerto exterior) 2002ES161PR008 || Autovía A-381: Tramo: Jerez - Los Barrios, Provincia de Cadiz 2002ES161PR009 || Autovía de la Plata CN-630 de Gijón a Sevilla. Tramo: Plasencia (Sur) - Canaveral (Este) 2002ES161PR010 || Presa del Arenoso 2002ES161PR011 || Autovía A-92 Sur, Guadix-Almeria. Tramo: Hueneja-Interseccion N-340 2002ES161PR012 || Línea de alta velocidad entre Córdoba y Málaga 2002ES161PR013 || Autovía de Castilla. Tramo Martin de Yeltes-Ciudad Rodrigo 2002ES161PR014 || Planta de regasificación de gas natural licuado en la Isla de Gran Canaria 2002ES161PR015 || Impulsión de la IDAM de Carboneras 2002ES161PR016 || Glapilk, A.I.E. 2002ES161PR018 || Asturiana de Zinc, S.A. 2002ES161PR019 || Conexión Almanzora-Poniente Almenriense. Fase I: Tramo venta del podre Nijar en Almería 2002ES161PR020 || Autopista Santiago de Compostela-Ourense. Tramo: Santiago-Alto de Santo Domingo 2002ES161PR021 || Autovía del Cantábrico - Carretera Nacional 632, de Ribadesella a Luarca. Tramo: Grases (Villaviciosa) - Infanzón (Gijon) 2002ES161PR022 || Delphi Automotive System España, S.A. 2002ES161PR023 || Construcción del nuevo Hospital General Universitario de Murcia 2002ES161PR024 || Autovía del Cantábrico. Carretra Nacional 632, de Ribadesella a Luarca. Tramo: Soto del Barco-Muros de Naon 2002ES161PR025 || Conducción Jucar-Vinalopo 2002ES161PR026 || Autovía Alacant-Alcoit y Villena Ibi. Tramo: Rambla de Rambuchar-Catalla) 2002ES161PR027 || Maspalomas Resort S.L. 2002ES161PR028 || Dupont Ibérica, S.L. 2002ES161PR029 || Autovía de la Plata. Tramo: Valverde de la Virgen-Ardon 2002FR161PR001 || Déviation de Sainte-Marie (Ile de la Réunion) 2002FR162PR001 || Cap 'Découverte 2002FR162PR002 || Grande Halle d'Auvergne 2002FR162PR003 || ATMEL ROUSSET (Bouches du Rhône) Phase 3 2002FR162PR004 || Pikington-Glass France à Seingbouse 2002FR162PR005 || Tunnel du Lioran 2002IE161PR001 || Purchase of diesel railcars 2002IE161PR003 || N 8 Watergrasshill by-pass 2002IE161PR004 || N11 Rathnew-Ashford by-pass 2002IE161PR005 || N18 Hurlers cross by-pass 2002IE161PR006 || N22 Ballincollig by-pass 2003DE161PR002 || AMD Piesteritz 2003ES161PR001 || Nueva carretera de acceso al Puerto de Castellón 2003ES161PR002 || Fibras del Noreste S.A. 2003ES161PR003 || Biotenol Galicia S.A. 2003ES161PR004 || Autovía del Mediterráneo CN-240. Tramo: Nerja-Almuñécar 2003ES161PR005 || Autovía del Cantábrico. Carretera Nacional 632, de Ribadesella a Luarca. Tramo: Vegarrozadas-Soto del Barco 2003FR161PR001 || SEVELNORD 2003FR162PR001 || Lenglet 2003FR162PR002 || Éléctrification des lignes vosgiennes 2003FR162PR003 || Plate-forme multimodale Dourges 2ème phase 2003FR162PR004 || RCEA Limousin 2004IT161PR002 || IVECO-Ristrutturazione stabilimento di Foggia e nuovo Lab. di Ricerca 2005ES161PR007 || FIBRAS DEL NOROESTE [1] Jf. meddelelse om resultaterne af forhandlingerne vedrørende strategier og programmer for programmeringsperioden 2007-2013. [2] Offentliggjort på: http://ec.europa.eu/atwork/synthesis/aar/index_en.htm. [3] Forordning (EF) nr. 2185/1996, EFT L 292 af 15.10.1996, s. 2. [4] EFT L 178 af 12.7.1994, s. 43. [5] Forordning (EF) nr. 2035/2005, EUT L 328 af 15.12.2005, s. 8. 8 [6] EUT L 371 af 27.12.2006, s. 1. [7] Forordning (EF) nr. 846/2009, EUT L 250 af 23.9.2009, s. 1. [8] 2010: I 2010 blev der indberettet 6 910 sager. Det samlede beløb for disse indberetninger var på 11 546 mia. EUR. [9] Se Kommissionens rapport om beskyttelse af EU's finansielle interesser (COM(2012) 408 final)